**J A V N I N A T J E Č A J**

**(ZO-3/2019)**

**ZA SUFINANCIRANJE PROJEKATA ZAŠTITE OKOLIŠA**

**ORGANIZACIJA CIVILNOGA DRUŠTVA (UDRUGA)**

**Pitanja i odgovori**

|  | **PITANJE** | **ODGOVOR** |
| --- | --- | --- |
| 1. | Odnosi li se stavka „ulog drugih pravnih i/ili fizičkih osoba vezan za ulaganje u provedbu projekta“ na sufinanciranje projekta u smislu da određeno poduzeće, tvrtka ili udruga mogu dati svoje usluge besplatno (npr. iznajmljivanje broda, opreme ili ljudi), a da se to računa u ukupni trošak projekta?Na našem području možemo tražiti sufinanciranje do 80%, dakle može li ovih 20% biti u uslugama drugih dionika, a ne nužno u novčanim sredstvima? | Fond odobrava sredstva financijske podrške sukladno postotnom učešću utvrđenom općim aktima Fonda. Korisnici sredstava Fonda dužni su osigurati preostala sredstva do ukupnog iznosa troškova projekta (točka 1.3 Uputa za prijavitelje). Nastavno na navedeno, stavka „ulog drugih pravnih i/ili fizičkih osoba vezan za ulaganje u provedbu projekta“ odnosi se isključivo na financijska/novčana sredstva koja se trebaju osigurati od strane udruge/korisnika. Pod vlastitim udjelom korisnika ne podrazumijevaju se usluge/radovi/oprema drugog pravnog subjekta za koje nije moguće ispostaviti račun i dokazati trošak.  |
| 2. | Zanima me na koji se najjednostavniji način mogu potraživati plaće izvoditeljima – aktivnim članovima kluba Prijavitelja i Partnera, članovima koji nisu zaposlenici ronilačkog kluba, a provodit će aktivnosti čišćenja podmorja?Je li s njima nužno potpisati: ugovor o autorskom djelu, ugovor o djelu ili ugovor o djelu redovitog studenta? | Fond isplatu dodijeljenih sredstava financijske podrške vrši sukladno ugovorenom postotnom učešću, na temelju dostavljenih opisno-financijskih izvješća sa zahtjevom udruge nositelja projekta za isplatom sredstava, uz koja se prilažu ovjereni i potpisani računi i ugovori (**koji glase na ime Udruge nositelja projekta)**, dokazi o podmirivanju troškova, itd. (točka 2.4. Uputa za prijavitelje). Udruga nositelj projekta potražuje plaće/naknade za rad voditelja i izvoditelja projektnih aktivnosti na gore navedeni način.Da, ukoliko voditelj/izvoditelj projektnih aktivnosti nije osoba zaposlena u udruzi nositelju projekta, udruga nositelj projekta treba s istima regulirati ugovorne odnose na način sklapanja bilo koja od ova tri navedena ugovora. |
| 3. | Može li voditelj projekta, budući da projektni partner ima iskusnu osobu na raspolaganju, biti iz udruge – projektnog partnera? | Da, voditelj projekta može biti osoba iz udruge projektnog partnera. S obzirom da isti nije osoba zaposlena u udruzi nositelju projekta, udruga nositelj projekta s istim treba regulirati ugovorni odnos. |